Diari Oficial de la Generalitat Valenciana


Sumari del DOGV 3485, del 30-04-1999 (1999/3669)

Informació pública de la convocatòria de l'assemblea general ordinària de la Caixa d'Estalvis i Mont de Pietat d'Ontinyent.
---------------------------------------------------------------------------------------------------------------------------

### Dades del document

Número de DOGV
:   3485

Data del DOGV
:   30-04-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/3669


Organisme emissor
:   Caixa D’Estalvis i Mont de Pietat de Saragossa, Aragó i Rioja

Tipus de document
:   Anunci

Informació pública de la convocatòria de l'assemblea general ordinària de la Caixa d'Estalvis i Mont de Pietat d'Ontinyent. [1999/S3669]
  
Per a donar compliment al que ha acordat el Consell d'Administració en la sessió del dia 29 de març, es convoca als senyors consellers generals de la Caixa d'Estalvis i Mont de Pietat d'Ontinyent, per a la celebració de l'assemblea general d'aquesta entitat, que tindrà lloc el pròxim divendres dia 21 de maig de 1999, a les 20.00 hores, en el saló d'actes de l'edifici central, situat en la plaça de Sant Doménec, número 24, de la ciutat d'Ontinyent, amb l'ordre del dia que es diu tot seguit.
  
En el supòsit que no hi haguera quòrum per a la seua celebració a l'hora assenyalada, l'assemblea se celebrarà, en segona convocatòria, 24 hores després, és a dir, el dia 22 de maig de 1999, a les 20.00 hores, en el mateix lloc i amb el mateix ordre del dia.
  
Ordre del dia
  
1. Confecció de la llista d'assistents i constitució de l'assemblea.
  
2. Informe de la Comissió de Control.
  
3. Gestió del Consell d'Administració corresponent a l'exercici de 1998:
  
Comptes anuals (memòria, balanç de situació i compte de pèrdues i guanys).
  
Informe de gestió
  
Informe d'auditoria
  
4. Aplicació d'excedents del compte de pèrdues i guanys de 1998
  
5. Proposta del Consell d'Administració sobre obres socials:
  
Liquidació de l'exercici de 1998
  
Noves obres per a 1999
  
Pressupost per a 1999.
  
6. Pla estratègic de l'entitat per al període 1999-2001
  
7. Proposta de modificació del Reglament del procediment regulador del sistema de designacions i eleccions dels òrgans de govern.
  
8. Elecció dels membres de la Comissió Delegada de l'Assemblea General:
  
Quatre titulars i quatre suplents, pel grup de Generalitat Valenciana
  
Quatre titulars i quatre suplents, pel grup d'impositors
  
Quatre titulars i quatre suplents, pel grup de corporacions
  
Dos titulars i dos suplents, pel grup d'empleats
  
9. Designació de dos interventors perquè, junt amb el president, aproven l'acta de la sessió.
  
10. Torn obert de paraula.
  
Així mateix, es comunica que tota la documentació relativa als punts que formen l'ordre del dia, es troba a disposició dels senyors consellers generals en la seu central de la caixa, on podran obtenir-la de forma immediata i gratuïta.
  
En particular, es fa constar que estan a la seua disposició els comptes anuals amb l'informe de gestió i l'auditoria externa. Els consellers generals poden consultar aquesta documentació en la pròpia seu central de la caixa, o bé demanar la seua entrega o tramesa gratuïta.
  
En relació amb l'elecció dels membres de la Comissió Delegada, les candidatures s'ajustaran al que disposa l'article 48 del Reglament del procediment regulador del sistema de designacions i eleccions dels òrgans de govern d'aquesta caixa, i s'hauran de presentar abans de les 14.00 hores del dia 30 d'abril.
  
La proclamació de candidatures podrà ser objecte d'interposició de recursos entre les 8 hores del dia 6 de maig i a les 14.00 hores del dia 10 de maig.
  
Ontinyent, 19 d'abril de 1999.- El president: Ricardo García Bayo.